### Beslutning

Fremsendes til [adresse] og Beskæftigelsesudvalget til behandling i henhold til beslutning i byrådets møde den 2. december 2020.

Sagen blev behandlet sammen med sag 31.

### Resumé

I 2020 er der arbejdet intensivt med en række indsatser, der har sikret mange borgere et ordinært job, et fleksjob eller opstart på en uddannelse med jobcentrets hjælp.

Covid-19 krisen har haft store konsekvenser for erhvervslivet og dermed også beskæftigelsen i [adresse], hvor ledigheden i foråret 2020 steg markant på tværs af målgrupper. Særligt jobparate ledige er ramt af krisen, herunder (unge) ufaglærte, fx fra hotel- og restaurationsbranchen, og ikke mindst nyuddannede dimittender. Borgere, som er længere væk fra arbejdsmarkedet, er også påvirket af krisen, fx fordi de er blevet afskediget fra et fleksjob.

Beskæftigelsesplanen for 2021 sætter en konkret retning for kommunens prioriterede indsatser på beskæftigelsesområdet og skal medvirke til, at ledighedskurven bliver vendt.

For at understøtte indsatserne, er der med budgetforliget for 2021 afsat netto 20 mio. kr. til investeringer på beskæftigelsesområdet. Derudover er der afsat 120 mio. kr. til en erhvervspakke, der ud fra virksomhedernes behov, skal omsættes til konkrete investeringer, som skal sikre øget vækst og beskæftigelse i [adresse].

Et tæt samarbejde med byens aktører - virksomheder, erhvervsorganisationer, uddannelsesinstitutioner mv. - bliver afgørende for udmøntningen af indsatserne og for, at [adresse] kommer godt ud på den anden side af krisen.

### Indstilling

Det indstilles:

At 1) Beskæftigelsesplan for 2021 for [adresse] godkendes.

### Sagens forløb

18-11-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 23-11-2020 Magistraten

Fremsendes til [adresse] med bemærkning, at Magistraten i mødet den 23. november 2020, at byrådet tiltræder Magistratsafdelingen for Sociale forhold og Beskæftigelses indstilling af 13. november 2020.

Philip Lauritsen kan ikke tiltræde indstillingen med følgende begrundelse: Planen følger ikke op på sidste/forrige års plan og målsætning. Hvilke er indfriet og ikke indfriet, hvordan konkret vil man sikrer at de nye initiativer virker og indfries i denne plan. Planen forholder sig IKKE til [adresse] og dens temaer, hvordan spiller den sammen med denne. I Benchmarking er [adresse] placeret som nr. 94, i bunden. Samlet set lover planen mange fine indsatser, uden at betrygge Byrådet gennem konkrete måltal fra sidste plan, som er indfriet eller udfordret på. På det grundlag kan jeg ikke anbefale indstillingen tiltrådt.

Forbehold fra Rådmand Gurli Overgaard, rådmand Oskar Jepsen, Åse Mathiasen og Ingelise Frederiksen. Til Byrådsbehandlingen udarbejdes supplerende notater, som bl.a. belyser:

* Hvem det er, der samarbejdes med fra lokalsamfund og frivillige organisationer ( side 25 i beskæftigelsesplanen),
* Virksomhedspraktik i detailhandel i forhold til risiko for fortrængning af rigtige jobs,
* Kommentarer til FOs benchmarkanalyse – og en bredere belysning i forhold til andre og mere dækkende benchmarks, budgetforudsætninger mm.
* Opfølgning på de senere års beskæftigelsesplaner
* Baggrunden for faldende anvendelse af revalidering og forrevalidering.
* Initiativer for at sikre lokal beskæftigelse i forbindelse med helhedsplaner mm.

 02-12-2020 [adresse]

Fremsendes til [adresse] og Beskæftigelsesudvalget til behandling i henhold til beslutning i byrådets møde den 2. december 2020.

Sagen blev behandlet sammen med sag 31.

 09-12-2020 Social- og Beskæftigelsesudvalget

Sofia Jespersen, Robin Jacobsen, Stefan Thygesen, Øystein Ravn, Timmy Simonsen kunne tiltræde indstillingen i overensstemmelse med Magistratens anbefaling.

Laus Jessen og Paw Karlsen tog forbehold for en drøftelse i deres respektive grupper.

 16-12-2020 Aarhus Byråd
Tilbagesendes Magistratsafdelingen for Sociale Forhold og Beskæftigelse med bemærkning, at byrådet i sit møde den 16. december 2020 har vedtaget Magistratens indstilling i overensstemmelse med erklæring fra Social- og Beskæftigelsesudvalget af 9. december 2020.

Venstres byrådsgruppe tog forbehold.

Dansk Folkepartis byrådsgruppe kunne ikke tiltræde indstillingens Jeppe Johansen.

Magistratsafdelingen for Sociale Forhold og Beskæftigelse udarbejder notat.

Sagen blev behandlet sammen med sag 15.